Than Károly emlékezete. 
69 
A tudomány szeretető hevitette és mindig éber vágya volt 
ezt a szeretetet átültetni tanitványaiba. Ezt nevezte igazi filo- 
sofiának, mely magában hordja jutalmát és ha nem is nekünk 
közvetlenül, de közvetve az emberiségnek mindenesetre meg- 
hozza majd a hasznot. 
A tudományos munkajutalma a kutatáson érzett tiszta öröm 
ebből fakad, azon vágy, melybennünket az ismeretlen kifürkészése 
felé vezet, elődeink tapasztalatait felhasználva, ismeretszerzésre, 
megismerésre ösztönöz, saját tökéletesedésünk és utódaink javára. 
A tudományos búvárkodás kulturális értéke és jelentősége 
a tudományos elvek haladásában van. 
A tudományos előrelátás értékesítése az életben a gyakorlat 
emberének törekvése és munkája; igy származnak tudományos 
megismerésekből egész társadalmi életünket átformáló felfede- 
zések és találmányok. 
Ilyen természetű fejtegetésekkel, melyek néha aprólékos 
laboratóriumi munkálatokhoz fűződtek, tudta Than Károly 
fáradhatatlan buzgalommal a tudomány iránti szeretetet gerjesz- 
teni, éleszteni és lelkesedést kelteni, szóval a tudományos filo- 
sofiai szellemet ébreszteni. A tanitványnak ily irányú és ily 
természetű befolyásolása a tanitó mesternek legszebb hivatása 
és ebben rejlik az igazi egyetemi tanitásnak teremtő ereje. 
Az uj nemzedékek tudományos nevelője, életének egyen- 
letességével, zavartalan egyensúlyával és harmóniájával az élet- 
bölcseségnek is tanitó mestere volt. 
Nem túlozok, ha azt vallom, hogy munkásságban és 
kötelességtudásban eltelt élete egy nagy tanítás példája. 
Hosszú tanitó pályájának becses tapasztalatait élte alkonyán 
a chemiai ismeretek rendszeres összefoglalásában „a kisérleli 
chemia alapjai“ cimű, két kötetben megjelent munkájában mara- 
dandóan értékesítette. Ezen munka terve és szerkesztése egy 
évtizeden át foglalkoztatta, ehhez hangyaszorgalommal gyűjtötte 
és rendezte az anyagot. A mikor a 90-es évek végén régen 
bántó fülbaja elhatalmaskodott, a szóbeli tanítástól vissza-vissza 
vonult és egészen e munka megírásán fáradozott. 
A tervbe vett befejező harmadik kötet kiadásában meg- 
gátolta őt a halál. A megjelent két vaskos kötet a chemiai 
irodalom legjobb kézikönyvei közé sorolható. 
